armvectores/hy_wikipedia_2023 huggingface dataset:
Ջոնաթան Փրայս

Ջոնաթան Փրայս (անգլ.՝ Jonathan Pryce, [հունիսի 1, 1947(1947-06-01), Carmel, Ուելս), վելշացի կինոյի և թատրոնի հայտնի դերասան և ռեժիսոր։ Խաղացել է ավելի քան յոթանասուն ֆիլմերում, այդ թվում և հանրահայտ «Բրազիլիա» ֆիլմի գլխավոր դերերում։
Իր դերասանական կարիերան սկսել է 1980-ականներին։ Առաջին ֆիլմը, որում նկարահանվել է Ջոնաթան Փրայսը դա 1982 թվականին լույս տեսած «Աղոթարար» ֆիլմն էր։


== Կենսագրություն ==
Ջոնաթան Փրայսը ծնվել է Ուելսի հյուսիսում գտնվող Հոլլիվել քաղաքում՝ քաղաքի կառավարչական խորհրդի անդամի ընտանիքում։
20 տարեկան հասակում նա արդեն Մեծ Բրիտանիայի ամենավարկանշային դերասաններից էր, որը սովորում էր Լոնդոնի թագավորական դրամատիկական արվեստի ակադեմիայում։
Մի քանի տարի անց Լիվերպուլում հեղինակավոր դերասան-ռեժիսորը միանում է Նոթինգեմյան դրամատիկական թատրոնին և բեմադրում մի շարք թատերական ներկայացումներ, այդ թվում «Ըմբոստի հնազանդվելը» (1973 թվական), «Երերք քույրեր» (1973), «Կովկասյան կավճե շրջան» (1974) և այլն։
1979 թվականից Ջոնաթան Փրայսը սկսում է աշխատել «Թագավորական շեքսպիրյան թատերախմբում», որը այդ ժամանակահատվածում համարվում էր Մեծ Բրիտանիայի և Հյուսիսային Իռլանդիայի Միացյալ Թագավորության ամենանշանավոր ռեժիսորական թատրոնը։
Այս թատերախմբի կազմում Փրայսը կատարել է Պետրուչչիոյի, Օկտավիայի («Անտոնիո և Կլեոպատրա» ֆիլմում) և Անջելոյի («Սահմանը սահմանին» ֆիլմում)։
1980 թվականին դերասանը ստացել է Լոուրենս Օլիվյեի մրցանակը, Համլետի դերը կերտելու համար։ 1986 թվականին խաղացել է «Մակբետ» ողբերգության գլխավոր դերը։
Ավելի ուշ, նա խաղացել է այնպիսի դերասանների հետ, ինչպիսիք են Ալ Պաչինոն և Ռոբերտ դե Նիրոն։


== Ծանոթագրություններ ==


== Արտաքին հղումներ ==
Ջոնաթան Փրայս Archived 2011-07-18 at the Wayback Machine. Downstage Center — դերասանի ինտերվյուն կայքում American Theatre Wing.org, մարտ, 2006 (անգլ.)
Actors On Performing Archived 2006-09-18 at the Wayback Machine. Working in the Theatre — վիդեո-սեմինար կայքում American Theatre Wing.org, ապրիլ, 2006 (անգլ.)
Performance Archived 2011-08-11 at the Wayback Machine. Working in the Theatre — վիդեո-սեմինար կայքում American Theatre Wing.org, սեպտեմբեր 1991 (անգլ.)
Ավա (քաղաք, Ճապոնիա)

Ավա (ճապ.՝ 阿波市 Ավա-սի) քաղաք Ճապոնիայում, ընդգրկված է Տոկուսիմա պրեֆեկտուրայում։ Քաղաքի տարածքը 190.97 կմ² է, բնակչությունը՝ 37,570 մարդ (2014 թվականի օգոստոսի 1-ի մարդահամար), բնակչության խտությունը 196,73 մարդ/կմ² է։


== Աշխարհագրական դիրք ==
Քաղաքը տեղակայված է Սիկոկու կղզու Սիկոկու շրջանի Տոկուսիմա պրեֆեկտուրայում։ Նրան սահմանակցում են Նրան սահմանակցում են Սանուկի, Խիկասիկագավա, Միմա, Յոսինոգավա քաղաքները և Կամիտա բնակավայրը։


== Բնակչություն ==
Քաղաքի բնակչությունը 37,570 մարդ է (2014 թվականի օգոստոսի 1), իսկ խտությունը՝ 196,73 մարդ/կմ²։ Բնակչության փոփոխությունը 1980 թվականից 2005 թվականներին՝


== Խորհրդանիշներ ==
Քաղաքի խորհրդանիշ ծառը համարվում է Zelkova serrata, ծաղիկը՝ զարդենին է, թռչունը՝ եղեգնաթռչնակը։


== Ծանոթագրություններ ==


== Հղումներ ==
Официальный сайт(ճապոներեն)
https://www.gsi.go.jp/
https://www.city.awa.lg.jp/
https://web.archive.org/web/20100904125626/http://www.domo.com/kitaro/kukai.php
The Comfort Zone

The Comfort Zone, Վանեսա Ուիլյամսի երկրորդ ալբոմը։ Թողարկվել է 1991 թվականի օգոստոսի 20-ին։


== Դիրքը չարտերում ==
«Billboard 200» վարկանշային սանդղակում ալբոմը զբաղեցրել է 17-րդ հորիզոնականը և «Billboard R&B/Hip-Hop chart»-ում՝ առաջին հորիզոնականը։ Մեծ Բրիտանիայում ալբոմը թոփ 20-ում էր և ուներ պլատինե կարգավիճակ, ինչպես նաև վաճառել էր 310000 տարբերակ։
Առաջին սինգլը՝ «Running Back to You», գլխավորում էր «Hot R&B/Hip-Hop Songs»-ը և զբաղեցնում 18-րդ հորիզոնականը «Billboard Hot 100» չարտում։ Երկրորդ սինգլը՝ «The Comfort Zone», զբաղեցնում էր 62-րդ հորիզոնականը «Billboard Hot 100» չարտում, 2-րդը «Hot R&B/Hip-Hop Songs»-ում և 25-րդը Hot Dance Club Play»։ «Save the Best for Last»-ը դարձավ Վանեսայի համար իրական հաջողություն, սինգլը զբաղեցրեց առաջին հորիզոնականը «Billboard Hot 100»-ում և մնաց իր տեղում հինգ շաբաթ։ Չորրորդ սինգլը՝ «Just for Tonight»-ը «Billboard Hot 100»-ի 20-յակում էր և հաջորդը՝ «Work to Do»-ը ունեցավ ավելի քիչ հաջողություններ։
Ալբոմն ամբողջ աշխարհում վաճառել է 2 800 000 տարբերակով և 3 անգամ ստացել պլատինե կարգավիճակ։
The Comfort Zone արժանացել է 5 Գրեմմի մրցանակի։


== Ստեղծագործությունների ցանկ ==
«The Comfort Zone» (Kipper Jones, Reggie Stewart)- 3։59
«Running Back to You» (Trevor Gale, Kenni Hairston) — 4։39
«Work to Do» (O’Kelly Isley, Ronald Isley, Rudolph Isley) — 4։36
«You Gotta Go» (Dr. Jam, Brian McKnight, Mark Stevens) — 6։21
«Still in Love» (Derek Bramble)- 3։38
Save the Best for Last (Phil Galdston, Jon Lind, Wendy Waldman)- 3։38
«What Will I Tell My Heart?» (Irving Gordon, Jack Lawrence, Peter Tinturin)- 4։17
«Strangers Eyes» (Irving Gordon, Jack Lawrence, Peter Tinturin) — 6։16
«2 of a Kind» (Dr. Jam, Jam, Dr., Vanessa Williams)- 5։16
«Freedom Dance (Get Free!)» (Kipper Jones, Reggie Stewart)- 4։14
«Just for Tonight» (Keith Thomas, Cynthia Weil) — 4։28
«One Reason» (Keith Thomas, Cynthia Weil) — 4։52
«Better off Now» (Keith Thomas, Wendy Waldman) — 4։14
«Goodbye» (Gary Chapman, Keith Thomas) — 4։21


== Սինգլեր ==


=== Running Back to You ===


=== The Comfort Zone ===


=== Save the Best for Last ===


=== Just for Tonight ===


=== Work to Do ===


== Ծանոթագրություններ ==
Տրելու սյուր Մառն

Տերու սյուր Մառն (ֆր.՝ Trélou-sur-Marne), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Էսոմ սյուր Մարն կանտոնի կազմի մեջ։ Կոմունայի շրջանը՝ Շատո Տերրի։
Կոմունայի INSEE կոդը՝ 02748:


== Բնակչություն ==
2010 թվականի տվյալներով՝ համայնքի բնակչությունը 985 մարդ էր։ 


== Տնտեսություն ==
2010 թվականին համայնքի 644 աշխատունակ (15-64 տարեկան) բնակիչներից 506-ը տնտեսապես ակտիվ էին, 138-ը՝ ոչ ակտիվ (ակտիվության ցուցանիշը կազմել է 78,6 %, 1999 թվականին եղել է 77,9%)։ 506 տնտեսապես ակտիվ բնակիչներից աշխատում էին 462-ը (253 տղամարդ և 209 կին), գործազուրկ էին 44 մարդ (21 տղամարդ և 23 կին)։138 տնտեսապես ոչ ակտիվ բնակիչներից 37-ը եղել են աշակերտներ կամ ուսանողներ, 66-ը՝ թոշակառուներ, 35-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տրելու սյուր Մառն (ֆր.)
Լճի օրիորդը

Լճի օրիորդը (իտալերեն՝ La Donna del lago), Ջոակինո Ռոսսինիի օպերա երկու գործողությամբ։ Իտալերեն լիբրետոն Անդրեա Լեոնե Տոտտոլայի ըստ Վալտեր Սկոտի համանուն պոեմի։ (1810)։
Օպերայի առաջնախաղը կայացել է Նեապոլի «Սան Կարլո» թատրոնում 1819 թ. հոկտեմբերի 24-ին։ Այն Նեապոլի թատրոնի համար Ռոսսինիի գրած ինը օպերաներից յոթերորդն էր։ Թեև առաջնախաղը չունեցավ հաջողություն, հաջորդ ներկայացումներն ընդունվեցին ավելի բարյացկամորեն։ Օպերան ունեցավ բազմաթիվ բեմադրություններ բոլոր խոշոր եվրոպական օպերային թատրոնները՝ մնալով երգացանկում մինչև 1860-ական թվականները, որից հետո դադարեց բեմադրվել մինչև 1950-ական թվականներ։ Ներկայումս այն հաճախ կատարվում և ձայնագրվում է՝ համարվելով Ռոսսինիի լավագույն օպերաներից մեկը։
«Լճի օրիորդը» առաջին իտալական օպերան է, որը հիմնված է Սկոտի ռոմանտիկ ստեղծագործություններից մեկի վրա  և ազդարարում է Ռոսսինիի ստեղծագործական ժառանգությունում ռոմանտիզմի ուղղության սկզբնավորումը։


== Ծանոթագրություններ ==
Հոբուլաիու

Հոբուլաիու (էստ․՝ Hobulaiu), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վանտաբրան

Վանտաբրան (ֆր.՝ Ventabren), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 4766 մարդ, բնակչության խտությունը` 167.23 մարդ/կմ²։ Բնակավայրը զբաղեցնում է 28.5 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 28 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2976 աշխատունակ (15-64 տարեկան)  բնակիչ, որոնցից ակտիվ էին 2064-ը, իսկ ոչ ակտիվները` 912։ Ակտիվության ցուցանիշը կազմում է 69,4 %։ 2064 աշխատունակ մարդկանցից աշխատել է 1890 անձ (1003 տղամարդ և 887 կին)։ Գործազուրկ են եղել 174 անձ (76 տղամարդ և 98 կին)։ 912 անաշխատունակներից 333-ը եղել են աշակերտներ կամ ուսանողներ, 320-ը` թոշակառուներ, իսկ 259-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (821)

Ժողովածու (821), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 821 թվի տակ։ Ձեռագիրը գրվել է 1313 թվականին Գրիգոր (առաջնորդ Ակներո վանից) գրիչի կողմից, Ակներ անապատում։ Ստացողը եղել է Գրիգորը (առաջնորդ Ակներո վանից); Գրված է թղթի վրա, որը ունի 16, 5 X 12 չափս։ Ձեռագիրը կազմված է 244 թերթից։ Գրված է միասյուն, բոլորդիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա, ուղղագիծ երկաթագիր, ճառընտիր։ Կազմը` կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ՝ գրչի՝ 74բ, 181տ, 242ա, հետագայի՝ 13ա (15 դ․), 244ա (1596թ․):


== Բովանդակություն ==
Եփրեմի Կցուրդք, Ի սկիզբն պահոց քառասներորդացն։
Ոսկեբերանի յԱնհասից զրոց, ի Մեկնութենէն Յովհաննու։
Գր․ Սկևռուցւոյ Յաղադս Հոգևորական սիրոյ, Յադազս ապաշխարութեան։
Քարոզք։


== Ծանոթագրություններ ==
Eye of the Tiger

Eye of the Tiger, 1982 թվականի Survivor խմբի երգերից է։ Երգը գրվել է Սիլվեստր Ստալոնեի խնդրանքով «Ռոքի 3» ֆիլմի համար։ 1982 թվականի հուլիսի 24-ին Billboard Hot 100 հիթ շքերթում զբաղեցրեց լավագույն վերին հորիզոնականը և այդպես մնաց 6 շաբաթ, 21-րդ երգը Billboard’s All Time Top 100-ում և 63-րդը՝ VH1-ի բոլոր ժամանակների լավագույն ծանր ռոք երգերի անվանակարգում։ 2007 թվականին խումբը երգերը վերաթողարկել է։ 


== Հետաքրքիր փաստեր ==
Ամերիկյան «Ամբողջ ծանրությամբ» սերիալի 4-րդ եթերաշրջանի 9-րդ սերիայի մեջ Հենկ Շրեյդերը երգում է երգի մեղեդին և հնչում է կրկներգից մի փոքր հատված։
«Գրիֆինների ընտանիքը» մուլտֆիլմի սերիաներից մեկում Պիտեռ Գրիֆֆինը երգում է այս երգը, երբ Լոիսը բռնցքամարտի ռինգում կռվելիս է լինում։
«Գերբնական» հեռուստասերիալի 4-րդ եթերաշրջանի 6-րդ սերիայի մեջ Ջենսեն Էքլզը երգում է այս երգը։
Ամերիկյան «Նոր աղջիկը» սերիալի 1-ին եթերաշրջանի 7-րդ սերիայում Վինսթոնը և մի շարք երեխաների զանգակների միջոցով նվագել են այս երգը և Վինսթոնը ասել է, որ սա աշխարհի ամենաթեժ երգն է։
«Էվրիկա» հեռուստասերիալի 4-րդ եթերաշրջանի 12-րդ սերիայի մեջ բժիշկ Դագլաս Ֆագոն այս երգի ներքո է ընկնում հիպնոզի ազդեցության տակ։
«Տուրբո» մուլտֆիլմի մեջ 2013 թվականին։
«Հերոսների քաղաք» մուլտֆիլմի մեջ 2014 թվականին։
Հնչել է նաև «Անդրադարձում» ֆիլմի մեջ։
«Հիմարից էլ Հիմար» ֆիլմի մեջ նույնպես։


== Հիթ-շքերթներ ==


=== Շաբաթական հիթ-շքերթներ ===


=== Հավաստագրեր ===


== Արտաքին հղումներ ==
Music video ՅուԹյուբում


== Ծանոթագրություններ ==
Աշտարակ (կառույց)

Անվան այլ կիրառումների համար տե՛ս՝ Աշտարակ (այլ կիրառումներ)
Աշտարակ - վերձիգ համաչափություններով կառույց, որի բարձրությունը անհամեմատ գերազանցում է հորիզոնական չափերին։ Լինում են փայտե, քարե, երկաթ–բետոնե և պողպատակերտ աշտարակներ։ Սկզբնական շրջանում կառուցվել են և՛ պաշտպանական (պահակադիտարաններ, բերդապարիսպների աշտարակներ են), և՛ ազդանշան տալու (փարոսներ) նպատակով,ավելի ուշ՝ իբրև պաշտամունքային (զանգակատներ, մինարեթներ), քաղաքացիական (ռատուշաների աշտարակները՝ հաճախ քաղաքային ժամացույցներով) և ինժեներական (ջրմուղ աշտարակ, ռադիո և հեռուստատեսային, սիլոսի և այլ աշտարակներ) շինություններ։ Շրջակա կառույցներից բարձր, հորինվածքով արտահայտիչ ու դինամիկ աշտարակները հաճախ լինում են անսամբլի բարձրակետը և դառնում քաղաքի յուրատեսակ խորհրդանշանը։ Հին աշխարհից հայտնի են՝ Բաբելոնի աշտարակ, Ալեքսանդրիայի փարոսը։ Նշանավոր են՝ Պիզայի «Թեք աշտարակը» (1174–1372, բարձր. 56 մ), Ստրասբուրգի տաճարի հյուսիսային աշտարակը (1399–1439, բարձր. 42 մ), Մոսկվայի կրեմլի աշտարակները (XV–XVII դդ.), համաշխարհային ցուցահանդեսի համար կառուցված, XIX դ. տեխնիկայի նվաճումները խորհրդանշող Էյֆելյան աշտարակը Փարիզում (1889, բարձր․ մոտ 300 մ, ինժեներ Ա. Էյֆել), ինժեներ Վ. Շուխովի պողպատյա ռադիո–աշտարակը Մոսկվայում (1921, բարձր․ մոտ 148 մ), 51 մետրանոց պողպատե վերջավորությամբ երկաթբետոնե աշտարակ Շտուտգարտում (1954–56, բարձր․ մոտ 160 մ, ճարտ. Ֆ. Լեոնհարդ)։ Աշխարհում ամենաբարձրը Մոսկվայի Համամիութենական հեռուստակենտրոնի աշտարակ է (1961–68), ունի 533 մ բարձրություն, երկու մասից է՝ երկաթբետոնե (մինչև 385 մ) և մետաղական (ճարտարապետներ Դ. Բուրդին, Մ. Շկուդ, Լ. Շչիպակին, ինժեևերներ Ն. Նիկիտին, Բ. Զլոբին, Լենինյան մրցանակ, 1970)։
Հայաստանում հայտնի են III–II հազարամյակների կիկլոպյան շինությունների աշտարակները։ Ուրարտական քաղաքների՝ Տուշպայի (Վանի), Էրեբունիի, Թեյշեբաինիի, Արգիշտիխինիլիի բերդապարիսպները նույնպես աշտարակներ են ունեցել։ Քսենոֆոնը (մ. թ. ա. V–IV դդ.) վկայում է, որ Հայաստանի արմ. ծայրամասային գյուղում, ուր նստում էր սատրապ Տիրիբազը, տների մեծ մասի վրա աշտարակներ էին կառուցված։ աշտարակներ են ունեցել հին ու միջնադարյան Հայաստանի և Կիլիկիայի հայկական պետության քաղաքների ու ամրոցների (Արտաշատ, Տիգրանակերտ, Դվին, Կարս, Սիս, Տարսոն) պարիսպները։ Հոյակապ օրինակներ են՝ Անիի բերդապարսպի (X–XIII դդ.) աշտարակները, հայկ. միջնադարյան եկեղեցիների զանգակատները։ Աշտարակի փոխարեն միջին դարերում օգտագործվել են նաև բուրգ և բուրջ տերմինները։
Ջալալեդդին (վեպ)

Ջալալեդդին, հայ գրող Րաֆֆու պատմա-գեղարվեստական նշանավոր գործերից առաջինը և արդի հայ գրականության կարևոր հանգրվաններից։ Վեպն առաջին անգամ շարքի տեսքով հրատարակվել է Թիֆլիսում լույս տեսնող «Մշակ» հայկական թերթի ութ համարներում 1878 թվականին (նկարագրվող իրադարձություններից ուղիղ մեկ տարի անց)։ Վերնագիրը հիմնված է քուրդ զորավար Շեյխ Ջալալեդդինի անվան վրա, ով ռուս-թուրքական վերջին պատերազմի սկզբում (1877-78) իր զորքերը գլխավորում էր Վանի վիլայեթի արևելյան մասում գտնվող հայկական և ասորական գյուղերի դեմ բռնի արշավանքներում։ Թեև պատմությունը հորինված է, Րաֆֆին պատմական մանրամասները հիմնել է ականատեսների վկայությունների վրա։ Րաֆֆու տրամադրած առանցքային պատմական տեղեկատվության մեծ մասը համապատասխանում է բրիտանացի թղթակիցներին, ովքեր այդ ժամանակ գտնվում էին Արևելյան Օսմանյան կայսրությունում։


== Համառոտ ակնարկ ==
Պատմության իրադարձությունները տեղի են ունենում Վանի վիլայեթի արևելյան մասում՝ պատմական Աղբակ գավառում։ Վեպը պատմում է հայ երիտասարդ Սարհատի մասին, ով ապրում է ավազակի կյանքով և ձգտում է իր սիրեցյալ Ասլիին փրկել Շեյխ Ջալալեդդինի գլխավորած կողոպտիչ քրդերից։


== Թարգմանություններ ==


=== Ֆրանսերեն թարգմանություն ===
Ջալալեդդինի առաջին թարգմանությունը ֆրանսերեն կատարել է Արշակ Չոպանյանը (հրատարակվել է որպես «Ջելալեդդին»), որը 1896-1897 թվականներին հինգ համարներով հայտնվել է Revue des revues-ում։


=== Ռուսերեն թարգմանություն ===
1911 թվականին լույս է տեսել Ն.Բոգատուրովայի ռուսերեն թարգմանությունը։


=== Անգլերեն թարգմանություններ ===
Կ.Անդրեասյան (1906)
Դոնալդ Աբգարյան (2006)Բեյոն Միլոյան և Քիմբերլի Մաքֆարլեյն (2019)


== Ծանոթագրություններ ==
Անի (համայնք, Շիրակի մարզ)

Անվան այլ կիրառումների համար տե՛ս՝ Անի (այլ կիրառումներ)Անի, համայնք Շիրակի մարզում։ Ներառում է Մարալիկ քաղաքը, Աղին, Անիավան, Անիպեմզա, Բագրավան, Բարձրաշեն, Գուսանագյուղ, Իսահակյան, Լանջիկ, Լուսաղբյուր, Հայկաձոր, Ձիթհանքով, Ձորակապ, Շիրակավան, Նորշեն, Ջրափի, Սառնաղբյուր, Սարակապ  և Քարաբերդ գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Մարալիկ քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Անի համայնքը ստեղծվել է  Մարալիկ, Աղին, Անիավան, Անիպեմզա, Բագրավան, Բարձրաշեն, Գուսանագյուղ, Իսահակյան, Լանջիկ, Լուսաղբյուր, Հայկաձոր, Ձիթհանքով, Ձորակապ, Շիրակավան, Նորշեն, Ջրափի, Սառնաղբյուր, Սարակապ և Քարաբերդ համայնքների միավորումից։ Համայնքի բնակչությունը կազմում է 21,334 մարդ։ 


== Արտաքին հղումներ ==
Անի - Համայնքի ղեկավար և ավագանի - Համայնքներ - Շիրակի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Սչաստլիվոե (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՍչաստլիվոեՍչաստլիվոե (ուկրաիներեն՝ Щасливе), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Սչաստլիվոե գյուղում բնակվում էր 734 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավուդ Քազիմով

Դավուդ Մեհդի օկլի Քազիմով (ադրբ.՝ Davud Mehdi oğlu Kazımov, նոյեմբերի 9, 1926(1926-11-09), Բաքու, ԱԽՖՍՀ, ԽՍՀՄ - փետրվարի 14, 2015(2015-02-14), Բաքու, Ադրբեջան), Ադրբեջանի գեղարվեստի դպրոցի ներկայացուցիչներից մեկը, Ադրբեջանական ԽՍՀ վաստակավոր նկարիչ, Ադրբեջանի Հանրապետության ժողովրդական նկարիչ։


== Կենսագրություն ==
Դավուդ Քազիմովը ծնվել է 1926 թվականին Բաքվում։ 1945 թվականին նա ավարտել է Ադրբեջանի պետական ​​գեղարվեստի դպրոցը։ 1947 թվականից նա եղել է հանրապետական ​​և համամիութենական ցուցահանդեսների կանոնավոր մասնակից։ 
Աշխատանքային թեման նկարչի ստեղծագործության հիմնական տեղերից մեկն է գրավում։ Հետագա տարիներին Ադրբեջանի տարբեր շրջաններում ապրող մարդկանց կենսակերպը, ավանդույթները, ազգագրական նրբությունները, ազգային գունագեղ տարազները դարձել են նկարչի նոր թեմաները։ Դավուդ Քազիմովը հայտնի է նաև որպես Ադրբեջանի կերպարվեստի գրաֆիկայի վարպետ։ Նա հիմնականում աշխատել է գրքերի նկարազարդման հետ։ Նրա նկարազարդումների թվում կան Ջալիլ Մամեդկուլիզադեի և Ջաֆար Ջաբբարլու պատմվածքների համար նկարված նկարները։ Նկարիչը այցելել է Բուլղարիա 1979 թվականին, իսկ Իսպանիա `1980 թվականի վերջին։ Այդ երկրներում կազմակերպվել են նկարչի աշխատանքների ցուցահանդեսներ։
Նկարչի աշխատանքները ցուցադրվել են Գերմանիայում, Չեխոսլովակիայում, Իտալիայում, Իրաքում, Թուրքիայում և այլ երկրներում։ 
Ներկայումս նկարչի մի շարք աշխատանքները ցուցադրվում են Ադրբեջանի արվեստի ազգային թանգարանում, Ադրբեջանի պատմության թանգարանում և Նիզամի Գյանջևիի անվան ադրբեջանական գրականության թանգարանում։
Պրոֆեսոր Դավուդ Քազիմովը աշխատել է նաև որպես Ադրբեջանի պետական ​​արվեստի ակադեմիայի ուսուցիչ։ 1992 թվականի մարտի 4-ին նրան շնորհվել է «Ադրբեջանի Հանրապետության ժողովրդական նկարիչ» պատվավոր կոչում։
Դավուդ Քազիմովը մահացել է 2015 թվականի փետրվարի 14-ին։


== Ծանոթագրություններ ==
Ֆրանց Յոզեֆ II (Լիխտենշտայն)

Ֆրանց Յոզեֆ II (գերմ.՝ Franz Josef II) (օգոստոսի 16, 1906(1906-08-16)[…], Frauenthal Castle, Դոյչլանդսբերգ, Շտիրիա - նոյեմբերի 13, 1989(1989-11-13)[…], Գրաբս, Werdenberg Constituency, Սուրբ Գալլենի կանտոն, Շվեյցարիա), Լիխտենշտայնի իշխան 1938 - 1989 թթ.։


== Կենսագրություն ==
Ֆրանց Յոզեֆ II ծնվել է Լիխտենշտայնի պրինցի ընտանիքում։ Հայրը՝ պրինց Ալոիզը, Լիխտենշտայնի իշխանական թագաժառանգն էր, բայց հրաժարվեց թագից և այդ պատճառով Ֆրանց Յոզեֆը ժառանգեց գահը նախորդ գահակալ՝ իշխան Ֆրանց I-ի մահից հետո։
Դպրոցն ավարտել է Վիեննայում 1925 թ. և այնուհետև կրթությունը շարունակել Վիեննայի Գյուղատնտեսական գիտությունների համալսարանում (ավարտել է 1928 թվականին՝ անտառապետի մասնագիտությամբ)։ Ըստ մասնագիտության աշխատել է Չեխոսլովակիայում։

1938 թ. հուլիսի 25-ին վախճանվեց իշխան Ֆրանց I-ը և և Ֆրանց Յոզեֆը հռչակվեց Լիխտենշտայնի իշխան։ 1943 թվականին նա ամուսնացավ կոմսուհի Գեորգինա ֆոն Վիլչեկի հետ, որից ունեցավ 5 զավակ, այդ թվում՝ Լիխտենշտայնի այժմյան իշխան Հանս Ադամ II-ը։ Երկրորդ համաշխարհային պատերազմի տարիներին պահպանում էր չեզոքություն և հայտնի է իր մարդասիրական գործունեությամբ՝ պատերազմից հետո։ Այդպես, նա քաղաքական ապաստարան շնորհեց Ռուսական ազատագրական բանակի անդամներին, որոնց սակայն հետագայում կալանավորեցին բրիտանացիները։ Վերջիններս այդ ռազմագերիներին դավադրաբար հանձնեցին ստալինյան ռեժիմին, որի հրամանով բոլորը գնդակահարվեցին ԽՍՀՄ-ում։
1984 թվականին Ֆրանց Յոզեֆը նշանակեց իր ավագ որդուն՝ Հանս Ադամին երկրի ռեգենտ և այդուհետև փաստորեն հեռացավ պետական գործունեությունից։


== Ծանոթագրություններ ==
Սագիտ Ռամիև

Սագիտ Ռամիև (ռուս.՝ Рамиев, Сагит Лутфуллович, փետրվարի 12, 1880(1880-02-12), Օրենբուրգի գավառ, Օրենբուրգի մարզ, Ռուսական կայսրություն - մարտի 16, 1926(1926-03-16), Ուֆա, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), թաթար բանաստեղծ։


== Կենսագրություն ==
Ծնվել է Բաշկորտոստանի Կուգարչինսկի շրջանի Իբրաևո գյուղում, լաստանավորդի ընտանիքում, 1880 թվականի փետրվարի 12-ին։ Սովորել է թաթարական Խուսայինիա մեդրեսեում և Օրենբուրգի ռուսական դպրոցում։ 1902-1906 թվականներին աշխատել է որպես ուսուցիչ, այնուհետև տեղափոխվել Կազան, որտեղ սկսել է աշխատել «Таң йолдызы» թերթում։ 1912-1913 թվականին աշխատել է Աստրախանում։ 1922 թվականից ապրել է Ուֆայում։
Նա գրել է «Таң вакыты» արձակ բանաստեղծությունը, «Դու», «Նա», «Бер көше» (Մենակ) քնարական բանաստեղծությունները, «Низамлы мәдрәсә», «Яшә, Зөбәйдә, яшим мин» պիեսները։ Նաև զբաղվել է թարգմանություններով, թաթարերեն թարգմանել է շարք աշխատանքներ Լև Տոլստոյից, Նիկոլայ Նեկրասովից, Դեմյան Բեդնիից, Ռաֆայելլո Ջովանյոլիից, ինչպես նաև` «Մարսելյոզը»։


== Ծանոթագրություններ ==


== Արտաքին հղումներ ==
Գրական համառոտ հանրագիտարան
Ընտիր է

«Ընտիր է» (ռումիներեն՝ Aferim!), 2015 թվականին ռեժիսոր Ռադու Ժուդեի նկարահանած ֆիլմը։ Ցուցադրվել է Բեռլինի 65-րդ միջազգային կինոփառատոնում, որտեղ Ռադու Ժուդեն արժանացել է Արծաթե արջ լավագույն ռեժիսորի համար մրցանակին։ Ռումինիայի կողմից լավագույն օտարալեզու ֆիլմ անվանակարգում ներկայացվել է Կինոակադեմիայի 88-րդ մրցանակաբաշխությանը։
2015 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։


== Սյուժե ==
Արևելյան Եվրոպա, 1835: Երկու հեծյալներ՝ ժանդարմ Կոստանդինն ու նրա որդին, անցնում են Վալախիայի լանդշաֆտներով։ Նրանք որոնում են գնչու ստրուկին, ով փախել է իր տիրոջից և կասկածվում է տիրոջ կնոջ հետ սիրային կապ ունենալու մեջ։ Կոստանդինը յուրաքանչյուր իրավիճակ մեկնաբանում է մի ուրախ թևավոր խոսքով, իսկ որդին ավելի մտածկոտ է։ Նրանք հանդիպում են տարբեր ազգությունների և համոզմունքների մարդկանց՝ թուրքերի ու ռուսների, քրիստոնյաների ու հրեաների, ռումինացիների ու հունգարացիների։ Յուրաքանչյուրն ունի նախապաշարմունքներ մյուսի նկատմամբ, որը սերնդից սերունդ է անցել։ Նույնիսկ երբ գտնվում է ստրուկ Կարֆինը, արկածները դեռևս շարունակվում են։


== Դերեր ==
Վիկտոր Ռեբենգյուկ
Լումինիցա Գորգյու
Շերբան Պավլու
Գաբրիել Սպահյու
Միհայիլա Շիրբու
Տեոդոր Կորբան
Միհայ Կոմընոյու
Կուզին Տոմա
Ալեքսանդրու Դաբիյա


== Մրցանակներ, անվանակարգեր ==


== Ծանոթագրություններ ==


== Արտաքին հղումներ ==
«Ընտիր է»(անգլ.) ֆիլմը Internet Movie Database կայքում
Ֆիլմը rottentomatoes կայքում
Ֆիլմը metacritic կայքում
Ֆիլմը mojo title կայքում
Roj TV

Roj TV, քրդական արբանյակային հեռուստաալիք, հասանելի է Եվրոպայում, Մերձավոր Արևելքում, Հյուսիսային Աֆրիկայում։
Հեռարձակվում է Կոպենհագենից, Դանիա։ Գրասենյակը գտնվում է Բրյուսելում։ Եթեր է հեռարձակվում 2004 թվականի մարտի 1-ից, պոտենցիալ հեռուստադիտողների թիվը կազմում է 28 միլիոն մարդ՝ աշխարհի 77 երկրներում։ Բացի քրդերենից, հաղորդումներ է ցուցադրում թուրքերեն, զազակի, ասորերեն և արաբերեն լեզուներով։
Գուամաջորե

Գուամաջորե (իտալ.Guamaggiore), կոմունա Իտալիայում, գտնվում է Սարդինիա մարզի Կալիարի գավառում։
Բնակչության թիվը կազմում է 1082 մարդ։ Բնակչության խտությունը կազմում է 64 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 9040:
Հեռախոսային կոդ՝ 070։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 070 985904


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բարանցևո (գյուղ, Իգլինսկի շրջան)

Բարանցևո (ռուս.՝ Баранцево, բաշկիրերեն՝ Баранцев), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 84 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
300 միլիոն իենի գողություն

300 միլիոն իենի գողություն (ճապ.՝ 三億円事件), ամենախոշոր գողությունը Ճապոնիայում պատմության մեջ, որը տեղի է ունեցել 1968 թվականին։ 2014 թվականի տվյալներով հանցանքը բացահայտված չէ, ավազակի անձը հաստատված չէ, իսկ գողոնը գտնված չէ։


== Իրադարձությունների ընթացք ==
1968 թվականի դեկտեմբերի 10-ին «Նիխոն Սինտակու Գինկո» բանկի չորս աշխատակից 294 307 500 իեն (մոտ 817 520 ԱՄՆ դոլար) էին տեղափոխում մեքենայի բեռնախցիկում։ Գումարը, որը դրված էր 4 մետաղյա արկղերում, Տոշիբա ընկերության գործարաններից մեկի գումարն էր, որը որպես պարգև պետք է տրվեր աշխատակիցներին։ Փողոցներից մեկում՝ քաղաքային բանտից ոչ շատ հեռու, մեքենան կանգնեցրեց ոստիկանական մոտոցիկլետով մի մարդ, որը ոստիկանական համազգեստ էր հագել։ Տղամարդը բանկի աշխատակիցներին հաղորդեց, որ հենց նոր պայթեցվել է իրենց բանկի կառավարչի տունը և որ ըստ ոստիկանության՝ մեքենայում ևս պայթուցիկ կա։ Բանկի աշխատակիցները դուրս եկան ավտոմեքենայից, իսկ տղամարդը մեքենայի տակ մտավ։ Մի քանի վայրկյան անց մեքենայի տակից կրակ երևաց, այնուհետև՝ ծուխ։ «Ոստիկանը» դուրս ցատկեց ճչալով, որ հիմա ամեն ինչ կպայթի և սպասելով, մինչև բանկի աշխատակիցները փախան դեպի բանտի պատը՝ նստեց վերջիններիս ավտոմեքենան և ուղևորվեց անհայտ ուղղությամբ։


== Հետաքննություն ==
Հետաքննությունը վիթխարի ջանք գործադրեց հանցագործին գտնելու ուղղությամբ։ Ներգրավվեց 170000 ոստիկան, որոնք հարցաքննեցին 110000 կասկածյալի և ամբողջ երկրով տարածեցին հանցագործի 780000 ֆոտոռոբոտ։ Հետաքննությունը եկավ այն եզրահանգման, որ փախչելով հանցանքի վայրից՝ ավազակը գնացել է մոտակա թաղամաս, որտեղ փողով արկղը դրել է մեկ այլ ավտոմեքենայի մեջ, որն էլ ավելի ուշ տեղափոխել է երրորդ մեքենայի մեջ։ Ընդհանուր առմամբ հայտնաբերվեց 120 հանցանշան, որոնցից որոշները, ըստ ոստիկանության, հանցագործը դիտավորյալ էր թողել, որպեսզի շեղի հետաքննությունը։
Գողության հետաքննությունը շարունակվեց 7 տարի․ հենց այս ժամկետն է սահմնավել ճապոնական օրենսդրի կողմից նմանատիպ հանցանքների համար։ Ավազակն այդպես էլ չբացահայտվեց, իսկ գումարը՝ չգտնվեց։ Հանցագործի անձի հաստատման հետագա փորձերը կատարեցին լրագրողները, սական նրանցից և ոչ ոք չկարողացավ վստահորեն ապացուցել իր վարկածը։ 1988 թվականին սպառվեց վաղեմության և հանցանքի քաղաքացիաիրավական պատասխանատվության ժամկետը՝ ավազակին հնարավորություն տալով բացեբաց խոստովանել իր արարքը՝ առաց վախենալու, որ դրա համար պատիժ կկրի։ Այդուհանդերձ, հանցագործն այդպես էլ մնաց անհայտ։


== Ծանոթագրություններ ==


== Գրականություն ==
Майкл Ньютон Энциклопедия нераскрытых преступлений (անգլ.՝ The Encyclopedia of Unsolved Crimes). — Facts on File Inc., 2009.


== Արտաքին հղումներ ==
The 300 million yen incident Archived 2018-11-17 at the Wayback Machine. (ճապոներեն)
Ֆրանս Եփսոն Ուալ

Ֆրանս Եփսոն Ուալ (շվեդերեն՝ Frans Osifoh Jeppsson Wall; դեկտեմբերի 19, 1998),  շվեդ երգիչ։ Շվեդիայի ներկայացուցիչը Ստոկհոլմում տեղի ունեցած Եվրատեսիլ 2016 երգի մրցույթում՝ «If I Were Sorry» երգով։
2006 թվականի նկարահանվել է «ԲինգոԼոտո» հեռուստահաղորդման մեջ։ «Elias» խմբի հետ համատեղ թողարկած «Who's da Man» երգը երկար ժամանակ գրավում էր երկրի բարձրագույն չարտերը։
Դրանից հետո նա ձայնագրել է «Kul med Jul» սուրբծննդյան երգը և թողարկել իր առաջին ալբոմը՝ «Da man» վերնագրով։


== Կենսագրություն ==
Ֆրանսիա հայրը եղել է բրիտանացի, ով ծնվել է Նիգերիայում, իսկ մայրը եղել է շվեդուհի։ Ֆրանս ազատորեն խոսում է երկու լեզուներով՝ անգլերեն և շվեդերեն։ Իր կյանքի մեծ մասը նա անցկացրել է Լոնդոնում, որտեղ սովորել է երաժշտությանը։ Ֆրանսը ունի զույգ քույր և կրտսեր եղբայր։


== Սկավառակագրություն ==
2006: Da Man
2008: Fotbollsfest
2015: Sitting inside


== Ծանոթագրություն ==
Հյուպատոսական իրավունք

Հյուպատոսական իրավունք, հյուպատոսների գործունեությունը կարգավորող սկզբունքների և նորմերի (ինչպես ներպետական, օրենսդրության, այնպես էլ միջազգային իրավունքի) ամբողջություն։ Հյուպատոսական իրավունքի հիմնական աղբյուրը հյուպատոսների իրավական դրությունն ու ֆունկցիաները սահմանող առանձին պետությունների կնքած կոնվենցիաներն են։ Հյուպատոսական իրավունքի գործունեությունը կարգավորող դրույթներ են պարունակում նաև առևտրի ու ծովագնացության, իրավական օգնության, սոցիալական ապահովության ևն պայմանագրերը։ XX դ. կնքվել են մի քանի բազմակողմ կոնվենցիաներ [օրինակ, հյուպատոսական ֆունկցիաների մասին Կարակասի կոնվենցիան (1911 թ.), հյուպատոսական պաշտոնյաների մասին Հաագայի կոնվենցիան (1928 թ.)], որոնք դիտվում են որպես պետությունների հյուպատոսական հարցերի կարգավորման պայմանագրային պրակտիկայի կոդիֆիկացիա։ Հյուպատոսական իրավունքի օրենսգիրք է համարվում Հյուպատոսական հարաբերությունների մասին Վիեննայի կոնվենցիան (1963 թ.), որը սահմանում է ինչպես հաստիքային հյուպատոսների արտոնությունները, անձեռնմխելիությունը, և՝ հիմնական ֆունկցիաները, և՝ արտահաստիքային հյուպատոսների իրավական վիճակը։ 
Ցանկացած երկրի հյուպատոսների գործունեությունն արտասահմանում կարգավորվում է տվյալ երկրի օրենսդրությամբ և հյուպատոսական հարցերի մասին կնքված կոնվենցիաներով։ Նույն օրենսդրությամբ պետք է սահմանվի նաև արտասահմանյան հյուպատոսների իրավական դրությունը տվյալ երկրում
Ջորջ Կոհան

Ջորջ Մայքլ Կոհան (անգլ.՝ George M. Cohan, հուլիսի 3, 1878(1878-07-03), Փրովիդենս, ԱՄՆ - նոյեմբերի 5, 1942(1942-11-05), Նյու Յորք, Նյու Յորք, ԱՄՆ), ամերիկացի երգիչ, կոմպոզիտոր և երգահան, պրոդյուսեր։ Առավել հայտնի է իր թատերական ներկայացումներով՝ հիմնականում վոդևիլներով։ Նրա ամենահայտնի երգերից են՝ «Yankee Doodle Boy», «Give My Regards to Broadway» (երկուսն էլ իր հիմնականում ինքնակենսագրական Little Johnny Jones մյուզիքլից, որը նա ինքն է գրել՝ ներառյալ երաժշտությունը, և դրանում գլխավոր դեր է խաղացել) և «Over There», Ամերիկայի ամենահայտնի և ոգեշնչող երգերից մեկը Առաջին համաշխարհային պատերազմի տարիներին։
Կոհանի մասին, մասնավորապես, բեմադրվել են բրոդվեյան երկու պիեսներ և նկարահանվել է «Յանկի Դուդլ Դենդի» (1942) ֆիլմը (գլխավոր դերում՝ Ջեյմս Կեգնիի)։


== Մրցանակները և ճանաչումը ==
Երաժիշտը պարգևատրվել է ԱՄՆ Կոնգրեսի ոսկե մեդալով։
1970 թվականին Ջորջ Մ. Կոհանն ընդգրկվել է Երգահանների փառքի սրահում։


== Անվան արտասանությունը ==
Ըստ Դոն Մաքեյբայի «Կագնի» գրքի՝ ինքը՝ Ջորջ Մ. Կոհանը արտասանել է իր անունը «Ջորջ Մ. Կոհան», բայց կյանքի վերջում նա սկսել է ասել «Կոհեն»՝ իբրև համերաշխություն իր հրեա ընկերների (նա ինքը ոչ թե հրեա էր, այլ ուներ իռլանդական ծագում)։ Ամերիկացիների մեծ մասն ասել է «Կոհան»։


== Ծանոթագրություններ ==


== Արտաքին հղումներ ==
Ջորջ Կոհանը Biography.com կայքում
Ջորջ Կոհանը Երգերի հեղինակների փառքի սրահում
Ջորջ Կոհանը PBS կայքում
Ջորջ Կոհանը The Parlor Songs Academy կայքում
Հրապարակումներ
Ջորջ Կոհանը Time ամսագրի շապիկին
George M. Cohan, 64, Dies at Home Here — New York Times (6 նոյեմբերի, 1942)
Musical of the Month: A Biography of George M. Cohan — New York Public Library (1 օգոստոսի, 2012)
Музыка
Ջորջ Կոհանի երգերը ԱՄՆ Կոնգրեսի գրադարանի կայքում
Օլեմ

Օլեմ (ֆր.՝ Olemps), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2008 թվականի դրությամբ կազմում է 3165 մարդ, բնակչության խտությունը` 247.46 մարդ/կմ²: Բնակավայրը զբաղեցնում է 12.79 կմ² տարածք:


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 2 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2001 աշխատունակ (15-64 տարեկան)  բնակիչ, որոնցից ակտիվ էին 1504-ը, իսկ ոչ ակտիվները` 497: Ակտիվության ցուցանիշը կազմում է 75,2 %: 1504 աշխատունակ մարդկանցից աշխատել է 1452 անձ (764 տղամարդ և 688 կին): Գործազուրկ են եղել 52 անձ (25 տղամարդ և 27 կին): 497 անաշխատունակներից 163-ը եղել են աշակերտներ կամ ուսանողներ, 241-ը` թոշակառուներ, իսկ 93-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրախտ (այլ կիրառումներ)

Դրախտ, կարող է վերաբերել՝

Դրախտ -  քրիստոնեության մեջ հոգու հավերժական կացարան, որտեղ մարդիկ ապրում են բնության և Աստծո հետ համերաշխության մեջ
Դրախտ - գյուղ Արևմտյան Հայաստանում, Էրզրումի վիլայեթի Սպերի գավառակում
Դրախտ - աղբյուր Հայկական Լեռնաշխարհում, Ակնի շրջանում
Դրախտ - լեռ Մեծ Հայքի Այրարատ աշխարհի Ծաղկոտն գավառում, Ծաղկանց լեռներում
Դրախտ - սարավանդ Փոքր Կովկաս լեռնահամակարգի կենտրոնական հատվածում, Շամխոր գետի հովտում
Մոնտեգրիդոլֆո

Մոնտեգրիդոլֆո  (իտալերեն՝ Montegridolfo), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 979 մարդ, բնակչության խտությունը՝ 163 մարդ/կմ² մակերես։ Զբաղեցնում է 6 կմ² մակերես։ Փոստային ինդեքս՝ 47837, հեռախոսային կոդ՝ 0541։
Բնակավայրի հովանավորն է Սուրբ San Rocco։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0541 855054
Էլեկտրոնային փոստ՝ info@comune.montegridolfo.rn.it
Պաշտոնական կայք՝ http://www.comune.montegridolfo.rn.it/ Archived 2006-11-08 at the Wayback Machine.


== Արտաքին հղումներ ==
http://www.comune.montegridolfo.rn.it/ Archived 2006-11-08 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժողովածու (527)

Ժողովածու (527), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 527 թվի տակ։ Ձեռագիրը գրվել է 1663 թվականին։ Ստացողը եղել է Տրդատը։ Գրված է թղթի վրա, որը ունի 20 X 14,5 չափս։ Ձեռագիրը կազմված է 214 թերթից։ Գրված է երկսյուն, նոտրագրով։ Պահպանակը ունի մագաղաթ 2 էջ, գրված է՝ հունարեն։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 43ա, 133բ, 152ա, հետագայի՝ 213ա (1665թ․):


== Բովանդակություն ==
Երեմիայի Մեղրեցւոյ Բառգիրք։
Քարոզք։
Խրատք Հարանց։
Խրատք Խիկարայ։
Ի կանոնաց հարց։
Պատմութիւն Ցեսուայ։
Ոսկեբերանի ճառ։
Հարցումն Բարսղի և պատասխանի Գր․ Աստուածաբանի։
Ագաթոնի Վասն գալստեանն նեռին։
Վարդանայ Աշխարացոյց։
Կար․ Բաղիշեցւոյ Աշխարհացոյց։
Պատմութիւն գեղարդևանն։
Խրատք Նուշրվանայ։
Յակ․ Սրճեցւոյ Վասն մեծի ուրբաթին։


== Ծանոթագրություններ ==
Վասիլ Վարդանյան

Վասիլ Ավետի Վարդանյան, (դեկտեմբերի 15 դեկտեմբերի 28, 1910, Կարս - 10 նոյեմբերի, 1993, Երևան), հայ խորհրդային բեմանկարիչ, գեղանկարիչ։ ՀԽՍՀ արվեստի վաստակավոր գործիչ (1966)։


== Կենսագրություն ==

Սովորել է ՎԽՈԻՏԵԻՆ-ում (1926-1930 թթ.)։ 1930 թվականից ապրել է Երևանում։ Որպես բեմանկարիչ աշխատել է հանրապետության թատրոններում։ 1953 թվականից՝ Համամիութենական գյուղատնտեսական ցուցահանդեսի (Մոսկվա) ՀԽՍՀ տաղավարի գլխավոր նկարիչ, միաժամանակ բեմադրություններ է ձևավորել երկրի թատրոններում։ 1969 թվականից եղել է Երևանի դրամատիկական թատրոնի գլխավոր նկարիչ։ Վարդանյանը շուրջ 250 բեմադրությունների գեղարվեստական ձևավորումների հեղինակ է։ 1932 թվականից մասնակցել է հանրապետական, միութենական և միջազգային (այդ թվում՝ Բրյուսելի 1958 թվականի համաշխարհային) ցուցահանդեսներին։ Անհատական ցուցահանդեսներ է ունեցել Երևանում (1942, 1948 թթ.), Մոսկվայում (1970 թ.)։


== Գեղարվեստական լավագույն ձևավորումներ ==
Լերմոնտովի «Դիմակահանդես»
Պոպովի «Ընտանիք»
Վիրտայի «Դատապարտվածների դավադրությունը» (Գ․ Սունդուկյանի անվան թատրոնում),
Շեքսպիրի «Անտոնիոս և Կլեոպատրա» (Երևանի ռուսական թատրոնում)
Ա․ Տիգրանյանի «Դավիթ Բեկ»
Չայկովսկու «Կարապի լիճը» (Սպենդիարյանի անվան պետական օպերայի և բալետի թատրոնում),
Անույի «Սեդեա»
Օտյանի «Սեր և ծիծաղ»
Լասկինի «Սիրո ժամանակը» (Մոսկվայի Մայակովսկու անվան թատրոնում)
Օնորե դը Բալզակի «Վոտրենի վրեժը» (Մոսկվայի Մալայա Բրոննայա թատրոնում)։


== Գրականություն ==
Риэаев С․, Василий Вартанян,Ереван, 1976


== Ծանոթագրություններ ==
Գլոբալ ջրային համագործակցություն

«Գլոբալ ջրային համագործակցություն» (անգլ.` The Global Water Partnership, GWP), միջպետական կազմակերպություն, որը կոչված է խթանելու «Ջրային ռեուրսների համապարփակ կառավարման» (Integrated Water Resource Management, IWRM) ծրագիրը։
Ընկերության նպատակն է երկրագունդն անվտանգ ջրով ապահովելը։ Ընկերությունն առաջարկում է գործնական խորհրդատվություն ջրային ռեսուրսների որակյալ կառավարում իրականացնելու համար։ Այն հանդես է գալիս որպես բաց ցանց, որի հետ ազատորեն կարող են համագործակցել կառավարական հաստատությունները, ՄԱԿ-ի գործակալությունները, զարգացման բանկերը, գիտահետազոտական հաստատությունները, հասարակական կազմակերպությունները, մասնավոր հատվածը և այլն։
Հիմնադրվել է 1996 թվականին` Համաշխարհային բանկի, Միավորված ազգերի կազմակերպության զարգացման ծրագրի և Շվեդիայի միջազգային զարգացման գործակալության աջակցմամբ (Սիդա)։ Սկզբնապես գործելով «Սիդայի» ենթակայության տակ, միջազգային կանոնադրությամբ «Գլոբալ ջրային համագործակցությունը» 2002 թվականին փոխում է կարգավիճակը և վերածվում միջպետական կազմակերպության։
Կազմակերպության գրասենյակը գտնվում է Շվեդիայի մայրաքաղաք Ստոկհոլմում։


== Ծանոթագրություններ ==


== Արտաքին հղումներ ==
Պաշտոնական կայք
Հունաստանի նոմոսներ

Նոմոսներ (հուն․՝ νομοί՝), վարչատարածքային միավորներ  Հունաստանի Հանրապետությունում, որոնք ձևավորվել են  2011 թվականի հունվարի 1-ին ընդունված կառավարական որոշմամբ։

Ստորև բերված են Հունաստանի բոլոր նոմերը (պրեֆեկտուրաները) ըստ վարչական շրջաններում իրենց գտնվելու վայրի և ըստ քարտեզի։


== Ատտիկա ==
1. Ատտիկա. նոմերի քարտեզին այն ցույց է տրված հարմարության համար մեկ համարի տակ։ Իրականում այն բաժանված է 4 նոմերի, որոնք ցույց են տրված ստորին քարտեզին.

1.1. Աթենք
1.2. Արևելյան Ատտիկե
1.3. Պիրեյ
1.4. Արևմտյան Ատտիկե


== Կենտրոնական Հունաստան ==
2. Էվբեիա 
3. Էվրիտանիա 
4. Ֆոկիդա 
5. Ֆտիօտիդա 
6. Բեոտիա


== Կենտրոնական Մակեդոնիա ==
7. Խալկիդիկի 
8. Իմատիա 
9. Կիլկիս (նոմոս) Կիլկիս 
10. Պելա 
11. Պիերիա 
12. Սերրե 
13. Սալոնիկ


== Կրետե ==
14. Խանիա 
15. Իրակլիօն 
16. Լեսիթիոն 
17. Ռեթիմնո


== Արևելյան Մակեդոնիա և Ֆրակիա ==
18. Դրամա 
19. Էվրոս 
20. Կավալա 
21. Ռոդոպի 
22. Քսանթի


== Էպիր ==
23. Արտա 
24. Յանինա 
25. Պրեվեզա 
26. Տեսպրոտիա


== Իոնական կղզիներ ==
27. կերկիրա (Կորֆու) 
28. Կեֆալինիա 
29. Լեֆկաս 
30. Զակինֆ


== Հյուսիսային Էգեյան կղզիներ ==
31. Խիոս 
32. Լեսբոս 
33. Սամոս


== Պելոպոննես ==
34. Արկադիա 
35. Արգոլիդա 
36. Կորինֆիա 
37. Լակոնիա 
38. Մեսսինիա


== Հարավային Էգեյան կղզիներ ==
39. Կիկլադներ 
40. Դոդեկանես


== Ֆեսսալիա ==
41. Կարդիցա 
42. Լարիսա 
43. Մագնիսիա 
44. Տրիկալա


== Արևմտյան Հունաստան ==
45. Ախայա 
46. Էտոլիա և Ակարնանիա 
47. Իլիա


== Արևմտյան Մակեդոնիա ==
48. Ֆլորինա 
49. Գրեվենա 
50. Կաստորիա 
51. Կոզանի


== Աֆոն ==
Ինքնավար երկրամաս, քարտեզի վրա նշված է «а» նշանով։


== Արտաքին հղումներ ==
Map of Greece at Archive.is (archived 2012-12-04)


== Ծանոթագրություններ ==

Կաղապար:Հունաստանի նոմոսներ
Ֆուտբոլի Անգլիայի Սուպերգավաթ 2017

Ֆուտբոլի Անգլիայի Սուպերգավաթ 2017 (անգլ.՝ 2017 FA Community Shield), Անգլիայի Սուպերգավաթի 95-րդ խաղարկումը, որն անցկացվել է 2017 թվականի օգոստոսի 6-ին Լոնդոնի «Ուեմբլի» մարզադաշտում: Անգլիայի ֆուտբոլի գավաթի 2016-17 մրցաշրջանի հաղթող Արսենալը կարողացավ 11 մետրանոց հարվածաշարում 4:1 հաշվով առավելության հասնել Պրեմիեր Լիգայի 2016-17 մրցաշրջանի հաղթող Չելսիի նկատմամբ: Հանդիպման հիմնական ժամանակն ավարտվել էր 1:1 հաշվով:


== Խաղ ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Պերեկոպովկա (այլ կիրառումներ)

Պերեկոպովկա, կարող է վերաբերել՝

Պերեկոպովկա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Պերեկոպովկա - գյուղ, Ուկրաինայի Սումիի մարզի Ռոմնիի շրջանում
Օրեր ու գիշերներ

«Օրեր ու գիշերներ» (ռուս.՝ «Дни и ночи»), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Ստոլպերը «Մոսֆիլմ» կինոստուդիայում 1944 թվականին Կոնստանտին Սիմոնովի համանուն վիպակի հիման վրա, որը Սիմոնովի առաջին նշանակալի աշխատանքներից մեկն է արձակում։
Առաջին խորհրդային խաղարկային ֆիլմն է Ստալինգրադի ճակատամարտի մասին։ Ֆիլմը էկրաններին է հայտնվել 1944 թվականին։


== Սյուժե ==
Ֆիլմը Հայրենական մեծ պատերազմի տարիներին Ստալինգրադի ճակատամարտի դրվագներից մեկի մասին է, պատմում է Ստալինգրադի պաշտպանների խորհրդային զինվորների խիզախության և հերոսության մասին։
Գումարտակը, որը ղեկավարում է կապիտան Սաբուրովը, Վոլգայի աջ ափ է տեղափոխվել Ստալինգրանդը պաշտպանող Կարմիր բանակի շարքերը համալրելու համար։
Սաբուրովի մարտիկները կատաղի գրոհում ֆաշիստներին դուրս են մղում խորհրդային ուժերի պաշտպանության մեջ մխրճված երեք շենքերից։ Սկսվում են թշնամու համար անառիկ դարձած տների հերոսական պաշտպանության օրերն ու գիշերները։


== Դերերում ==


== Ծանոթագրություններ ==


== Գրականություն ==
Большаков И. Советское киноискусство в годы Великой Отечественной войны. — М.: Госкиноиздат, 1950. — 216 с.
Волков Е. В. Образы Сталинградской битвы в советском художественном кино // Новый исторический вестник. — 2015. — Вып. 2 (44). — С. 128—151. — ISSN 2072-9286.


== Արտաքին հղումներ ==
«Օրեր և գիշերներ»
Նիդերլանդահայ մամուլ

Նիդերլանդների հայկական մամուլ,Նիդերլանդներում հայկական առաջին պարբերականը հրատառրակչությունը Հոլանդահայերի ընկերակցության բյուլետենն է (1962-67, հոլանդ.)։ Հետագա տարիներին լույս են տեսել Հոլանդահայ միության «Տեղեկաթերթ» (1975, հայերեն, հոլանդ.) և «Լրաբեր» (1978-95, երկուսն էլ՝ Ամերսֆորտ) պարբները, «Դեպի հայրենիք» (1978-79, հայերեն, հոլանդ.), «Քնար» (1984-88, հայերեն, հոլանդ.,), «Պարապ վախտի խաղալիք» (1995-98, երեքն էլ՝ Հաագա) ամսաթերթերը, «Պայքար» (1979-81, Ալմելո) ամսագիրը, «Լուրեր հայրենիքեն» (1990-ական թթ., Ամստերդամ) եռամսյա թերթը և այլն։
Աժան (այլ կիրառումներ)

Աժան, կարող է վերաբերել՝

Աժան - գյուղ Արևմտյան Հայաստանում, Էրզրումի վիլայեթի Էրզրումի գավառում
Աժան - գյուղակ Արևմտյան Հայաստանում, Բիթլիսի վիլայեթի Գենջի գավառակում
Սարգիս Աբրահամյան (մշակութային գործիչ)

Սարգիս Ավետիսի Աբրահամյան (դեկտեմբերի 29, 1915(1915-12-29), Շոշ, Շուշիի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հունիսի 13, 1969(1969-06-13), Ստեփանակերտ, Ադրբեջանական ԽՍՀ, ԽՍՀՄ), հայ արձակագիր, մանկավարժ, մշակութային գործիչ։ ԽՍՀՄ գրողների միության անդամ 1960 թվականից։


== Կենսագրություն ==
Ծնվել է Շոշ գյուղում (Արցախ)։ Ավարտել է Բաքվի մանկավարժական տեխնիկումը, Ադրբեջանի մանկավարժական ինստիտուտի հեռակա բաժնի պատմության ֆակուլտետը (1944)։ 1935-1937 թվականներին որպես պատմության ուսուցիչ աշխատել է ԼՂԻՄ-ի Մարտունու շրջանի Ննգի գյուղի դպրոցում, 1937-1939 թվականներին՝ նույն շրջանի Ղզղալա գյուղի միջնակարգ դպրոցում, 1940 թվականին՝ Մարտունու շրջանային ժողկրթության բաժնի վարիչ։ 1940-1941 թվականներին եղել է Ադրբեջանի ԼԿԵՄ Լեռնային Ղարաբաղի մարզային ժողկրթության բաժնի վարիչ, 1949-1950 թվականներին՝ Ստեփանակերտ քաղաքի թիվ 3 միջնակարգ դպրոցի ուսմասվար, 1950-1952 թվականներին՝ քաղաքական ու գիտական գիտելիքների տարածման մարզային ընկերության պատասխանատու քարտուղար, 1952-1953 թվականներին՝ Ստեփանակերտի մանկավարժական ինստիտուտի մարքսիզմ-լենինիզմի ամբիոնի վարիչ, 1954-1955 թվականներին՝ աշխատավորների դեպուտատների մարզային սովետի կուլտուրայի բաժնի վարիչ, 1954-1955 թվականներին՝ ԼՂԻՄ աշխատավորների դեպուտատների մարզային սովետի գործկոմի նախագահի տեղակալ, 1955-1957 թվականներին՝ Ադրբեջանի ԿԿ Լեռնային Ղարաբաղի մարզկոմի քարտուղար, 1957-1961 թվականներին՝ մարզկոմի երկրորդ քարտուղար, 1961-1963 թվականներին՝ մարզային սովետի կուլտուրայի բաժնի վարիչ, 1963-1969 թվականներին՝ կինոֆիկացիայի մարզային վարչության պետ։ Եղել է Ադրբեջանի ԽՍՀ 5-րդ գումարման դեպուտատ։ Պարգևատրվել է «Պատվո նշան» շքանշանով։ Մահացել է Ստեփանակերտում։


== Ս. Աբրահամյանի երկերի մատենագիտություն ==
Սերունդների հետ (վեպ), գիրք 1, Երևան, Հայպետհրատ, 1957, 396 էջ։
Լեռնային վտակ (ժողովածուի մեջ տեղ են գտել Ս. Աբրահամյանի «Աստղ», «Արևաշեն», «Կարմիր մեխակներ», «Աղ ու հացի պատիվը» պատմվածքները), Ազերնեշր, 1957, 32 էջ։
Սերունդների հետ (վեպ), գիրք 2, Երևան, Հայպետհրատ, 1958, 340 էջ։
Լեռնային վտակ (ժողովածուի մեջ տեղ են գտել Ս. Աբրահամյանի «Հասմիկը» պատմվածքը), Բաքու, Ազերնեշր, 1963, 132 էջ։
Մեր քաղաքը (վիպակ), Երևան, Հայպետհրատ, 1963, 300 էջ։
Ոլորաններում (վիպակ), Երևան, «Հայաստան», 1967, 219 էջ։
Հավատարմություն (վեպ), Ադրբեջանի պետական հրատարակչություն, 1967, 256 էջ։
Լեռնային վտակ (ժողովածուի մեջ տեղ են գտել Ս. Աբրահամյանի գործերը), Բաքու, Ազերնեշր, 1967, 196 էջ։
Կարմիր մեխակներ (պատմվածքներ), Բաքու, Ադրբեջանի պետական հրատարակչություն, 1973, 128 էջ։


== Պատկերասրահ ==


== Ծանոթագրություններ ==
Youth

«Youth» (հայերեն՝ Երիտասարդություն), երգ հարավաֆրիկացի-ավստրալիացի երգիչ Թրոյ Սիվանի դեբյուտային «Blue Neighbourhood» (2015) ալբոմից։ Երգը գրել են Թրոյ Սիվանը, Բրեմ Ինսքորը, Բրեթ Մաքլաֆլինը, Ալեքս Հոուփը և Ալլի Էքսը, պրոդյուսերներն են SLUMS, Ալեքս Ջ․Լ․ Հյու և Ինսքոր։ Երգը պաշտոնապես լույս է տեսել 2015 թվականի նոյեմբերի 13-ին, որպես ալբոմի երկրորդ սինգլ։


== Իմաստ ==
Սիվանը ասել է, որ «Youth» երգը միամտության և կորած լինելու վայելքի մասին է։ Այն ամեն ինչ թողնելու, փախչելու, սխալներ գործելու, չափազանց շատ սիրելու և այդ ամենի բնական լինելու մասին է։


== Տեսահոլովակ ==
Երգի բառերի տեսահոլովակը դուրս էր եկել 2015 թվականի նոյեմբերի 23-ին։ Պրոդյուսերը և ռեժիսորը Scheme Engine-ն էր և այն նկարահանված է Լոս Անջելեսում և Սիեթլում։ Սիվանը 2016 թվականի փետրվարին նույնպես նկարահանել է տեսահոլովակ, որի ռեժիսորը Մալիա Ջեյմս։


== Ծանոթագրություններ ==
Սուխայա Կամենկա (այլ կիրառումներ)

Սուխայա Կամենկա, կարող է վերաբերել՝

Սուխայա Կամենկա - գետ Ռուսաստանում, Բերդի վտակը
Սուխայա Կամենկա - գետ Ռուսաստանում, Ուկրոպի վտակը
Սուխայա Կամենկա - գյուղ Ուկրաինայի Խարկովի մարզի Իզյումի շրջանում
Միջին Օդրայի հնագիտական թանգարան

Միջին Օդրայի հնագիտական թանգարան (լեհ.՝ Muzeum Archeologiczne Środkowego Nadodrza), գտնվում է Սվիդնիցա գյուղում, Լեհաստանում։ Թանգարանն ընդգրկված է Լեհաստանի թանգարանների պետական ցանկի մեջ։ Գտնվում է Դլուգա 27 հասցեում։


== Պատմություն ==
Ի սկզբանե թանգարանը համարվում էր Զիելոնա Գուրայում գտնվող Լյուբուշյան երկրի թանգարանի հնագիտական բաժանմունքը, որը հիմնադրվել է 1958 թվականին։ Իր գոյատևման սկզբնական շրջանում թանգարանի հնագիտական բաժանմունքի գործունեությունն ուղղված էր Լեհաստանի 1000-ամյակի առաջիկա տոնակատարության նախապատրաստմանը։ Այդ ժամանակ բաժանմունքի աշխատակիցները զբաղված էին Պշևի, Ռիբոյադների, Նեսուլիցայի, Գրոդզիշեի, Պոլուպինի և Գոստխոժի վաղ միջնադարյան դղյակների ուսումնասիրությամբ։
1960 թվականից բաժանմունքն սկսեց զբաղվել լուժիցյան մշակույթով։ Ուսումնասիրվում էին այդ մշակույթի դամբարանները Հին Կեսելին, Տշեբուլյա և Կոտլե բնակավայրերում։


=== Տարանջատում ===
1966-1996 թվականներին հնագիտական բաժանմունքի աշխատակիցներն զբաղվում էին Վիցինա քաղաքի և նրա շրջակայքի պեղումներով։ Այդ աշխատանքների ընթացքում հայտնաբերվեցին հնագիտական բազմաթիվ նմուշներ, որոնք դարձան Լյուբուշյան երկրի թանգարանի ցուցանմուշներ։ Հայտնաբերված հնագիտական նմուշներն այնքան շատ էին, որ որոշում ընդունվեց դրանք տեղափոխել Սվիդնիցա գյուղի մեկ այլ շինություն։
1982 թվականի հունվարի 1-ին Լյուբուշյան երկրի թանգարանի հնագիտական բաժանմունքը դարձավ ինքնուրույն թանգարանային կառույց։ Նոր թանգարանի առաջին տնօրենը դարձավ հնագիտական բաժանմունքի նախկին ղեկավար, պատմական գիտությունների դոկտոր Ադամ Կոլոդզեցկին։
Ինքնուրույնություն ձեռք բերելուց հետո թանգարանի գործունեությունը կենտրոնացավ հնագիտական պեղումների վրա, որոնց մեջ կարևոր նշանակություն ունեին պոմորյան մշակույթի քաղաքները Գլոգովայի մոտ գտնվող Դոմանյովիցե և Ժագանի մոտ գտնվող Մարցինովե բնակավայրերում։


== Նկարագրություն ==
Թանգարանի շենքը կառուցվել է 1602 թվականին իտալացի ճարտարապետ Ալբերտո Անտոնիոյի նախագծով։ Շինությունը կառուցվել է վերածննդի ոճով և մինչև 1702 թվականը պատկանում էր գերմանական ֆոն Կիտտլից (von Kittlitz) ազնվական ընտանիքին։
Թանգարանում ցուցադրված են այնպիսի նմուշներ, որոնք փաստում են Օդրայի միջին հոսանքի տարածքներում սլավոնական ներկայության անընդհատությունը նախապատմական ժամանակներից մինչև մեր օրերը։ Թանգարանում ցուցադրված հնագիտական նմուշների մեծ մասը հավաքվել է թանգարանային հնագիտական պեղումների ժամանակ։ Հավաքածուի փոքր մաս են կազմում գերմանական թանգարանների նախկին ցուցանմուշները։ Թանգարանում պահպանվում է դրամագիտական հավաքածու, որը պարունակում է շուրջ 3000 մետաղադրամ։
Կերամիկայից և տարբեր շրջանների զարդերից բացի թանգարանում ցուցադրված են նաև Հին Հռոմի և միջնադարի զինվորական նշանակության իրեր։ Կա նաև նախակոլումբոսյան Ամերիկայի իրերի ոչ մեծ հավաքածու։


=== Ցուցադրություն ===
Ներկայումս թանգարանում ներկայացվում են հետևյալ մշտական ցուցադրությունները. 

«Լեհաստանի արևմտյան երկրների պաշտպանությունը Պյաստովների թագավորության ժամանակներում»
«Միջին Օդրայի տնտեսական գործունեությունը միջնադարում»
«Միջին Օդրայի որսորդներն ու հողագործները քարի դարում»
«Վիցինա. մետաղագործների քաղաքը 2500 տարի առաջ»


== Արտաքին հղումներ ==
Թանգարանի պաշտոնական կայքը Archived 2016-02-07 at the Wayback Machine. (լեհ.)
Սմարանդա Գեորգիու

Սմարանդա Գեորգիու (ռումիներեն՝ Smaranda Gheorghiu, գրական կեղծանունը՝ Մայքա Ամարա [Maica Smara], հոկտեմբերի 5, 1857(1857-10-05) - հունվարի 26, 1944(1944-01-26)), ռումին գրող, հասարակական գործիչ։
Գրել է դաստիարակչական բնույթի գործեր՝ «Հոր աղջիկը» (1912), «Մոր տղան» (1920)։ Հայտնի է «Բանաստեղծություններ» (1888), «Տառապանքի գրչից» (1888 թ.), «Նովելներ» (1890), «Կնոջ իմաստությունը» (1896), «Անցյալի սիմֆոնիաներ» (1927) գործերով։ Մասնակցել է Խաղաղության համաշխարհային ժողովին (1900)։ Ծանոթացել է հայ ժողովրդի անցյալին, այցելել Վենետիկի Մխիթարյաններին և հայկական այլ կենտրոններ։ Գեորգիուի «Լաց մի՝ լինի, Հայաստան ...» բանաստեղծությունը բողոք է հայ ժողովրդի ջարդարարների դեմ։ Երկար տարիներ աշխատակցել է ոումինական «Արարատ» հայագիտական հանդեսին։


== Ծանոթագրություններ ==
Ֆրիդրիխ Էբերտ

Ֆրիդրիխ Էբերտ (անգլ.՝ Friedrich Ebert, փետրվարի 4, 1871(1871-02-04)[…], Հայդելբերգ, Բադենի Մեծ Դքսություն, Գերմանական կայսրություն - փետրվարի 28, 1925(1925-02-28)[…], Բեռլին, Վայմարյան Հանրապետություն), գերմանացի քաղաքական գործիչ, Գերմանիայի սոցիալ-դեմոկրատական կուսակցության աջ թևի ղեկավարը։ 1913 թվականին, Ավգուստ Բեբելի մահից հետո, դարձել է սոցիալ-դեմոկրատական կուսակցության վարչության նախագահը։ 1912 թ.-ից՝ Ռայխստագի պատգամավոր։ Առաջին համաշխարհային պատերազմի ժամանակ ունեցել է սոցիալ-շովինիստական դիրքորոշում։ 1918 թվականի նոյեմբերի 10-ին մտել է Գերմանիայի կառավարության կազմի մեջ։ Այդ նույն ժամանակ Էբերտը գաղտնի համաձայնության է եկել գերագույն զինվորական հրամանատարության հետ՝ հեղափոխությունը խեղդելու նպատակով 10-րդ դիվիզիա Բեռլին մտցնելու շուրջը։ 1919-1925 թթ.-ին եղել է Գերմանիայի նախագահ։


== Ծանոթագրություններ ==
Սոսպիրո

Սոսպիրո (իտալերեն՝ Sospiro), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 3251 մարդ, խտությունը կազմում է 171 մարդ/կմ²։ Տարածքը գրավում է 19 կմ²։ Էլեկտրոնային փոստ - 26040, հեռախոսային կոդ - 0372։


== Ծանոթագրություններ ==